న్యూఢిల్లీ : బ్యాంకు లాకర్లలో నల్లధనం, నగలను దాచిన నల్ల కుబేరులపై చర్యకు కేంద్రం సంచలన నిర్ణయం తీసుకుంది. కొందరు నల్ల కుబేరులు బినామీ పేర్లతో బ్యాంకుల్లో లాకర్లు తీసుకొని అక్రమంగా నల్లధనాన్ని పెద్ద ఎత్తున దాచి ఉంచారని అందిన సమాచారంతో కేంద్రం ఆదాయపుపన్నుశాఖ అధికారులను రంగంలో దింపి దాడులకు శ్రీకారం చుట్టింది. దేశంలో పెద్ద నోట్ల రద్దు తర్వాత ఎక్కువ సార్లు లాకర్లు తెరిచిన వారి వివరాలను ఐటీ అధికారులు బ్యాంకుల నుంచి సమాచారం సేకరించారు. అనుమానాస్పద లాకర్లను ఎవరు నిర్వహిస్తున్నారు...ఈ లాకర్లు ఎవరివి అనే విషయంపై ఆరా తీస్తున్నామని కేంద్రం ప్రకటించింది. ఇటీవల జరిపిన దాడుల్లో 600 కోట్ల రూపాయల నగదుతోపాటు బంగారం పెద్ద ఎత్తున లభ్యమైంది. పన్ను చెల్లించని రూ.5,343 కోట్ల ఆస్తులు వెలుగుచూసిన నేపథ్యంలో ఐటీ శాఖ  బినామీ లాకర్లపై నిఘా వేసింది. పెద్ద నోట్ల రద్దు అనంతరం నవంబరు 10వతేదీ తర్వాత బ్యాంకుల్లో ఆరంభించిన కొత్త ఖాతాల సమాచారాన్ని ఐటీ శాఖ సేకరించింది. అనుమానాస్పదంగా లావాదేవీలు నిర్వహించిన ఆరువేలమందికి ఐటీ శాఖ ఇప్పటికే నోటీసులు జారీ చేసింది. దీంతోపాటు వెయ్యిమందిపై దాడులు నిర్వహించి నల్లధనం ఉన్న 279 మందిపై కేసులు నమోదు చేశామని ఐటీ శాఖాధికారులు చెప్పారు. మొత్తం మీద బ్యాంకు లాకర్లపై ఐటీశాఖ దృష్టి సారించడంతో నల్లకుబేరుల గుండెల్లో రైళ్లు పరుగెడుతున్నాయి.
newdhilly : byaanku laakarlalo nalladhanam, nagalanu daachina nalla kuberulapai charyaku kendram sanchalana nirnayam teesukundi. kondaru nalla kuberulu binami paerlatho byaankullo laakarlu teesukoni akramamgaa nalladhanaanni pedda ettuna daachi unchaarani andina samaachaaramtho kendram aadaayapupannusaakha adhikaarulanu rangamlo dimpi daadulaku srikaram chuttindi. desamlo pedda notla raddu tarvaata ekkuva saarlu laakarlu terichina vaari vivaraalanu it adhikaarulu byaankula nunchi samacharam sekarinchaaru. anumaanaaspada laakarlanu evaru nirvahistunnaaru...ee laakarlu evarivi ane vishayampai aaraa teestunnamani kendram prakatinchindi. iteevala jaripina daadullo 600 kotla roopaayala nagaduthopaatu bangaram pedda ettuna labhyamaindi. pannu chellinchani roo.5,343 kotla aastulu veluguchusina nepathyamlo it saakha  binami lakarlapai nigha vesindi. pedda notla raddu anantaram navambaru 10vatedii tarvaata byaankullo aarambhinchina kotta khatala samaachaaraanni it saakha sekarinchindi. anumaanaaspadamgaa lavadevilu nirvahinchina aaruvelamandiki it saakha ippatike notisulu jaarii chesindi. deenthopaatu veyyimandipai daadulu nirvahinchi nalladhanam unna 279 mandipai kesulu namodu chesamani it saakhaadhikaarulu cheppaaru. mottam meeda byaanku lakarlapai aitisakha drushti saarinchadamtho nallakuberula gundello raillu parugedutunnaayi.